
KONFERANS 


18.05.2009:„Biryar - Çarçeve li dijî Nijadparêziyê“ 
ya Konseya Yekîtiya Ewropî 
François Sant’Angelo, huqûqzan li Navenda ji bo 
Wekheviya Bextan û Têkoşîna li dijî Nijarparêziyê, 
kurteya „Biryar-Çarçeve li dijî Nijadparêziyê“, ku 
ji aliyê Konseya Yekîtiya Ewropî di 28 Teşrîn 
2008 de hat stendin, got. 


Wî got ku amanca wê nêzîkkirina zagonên (qanûn) 
welatên endam ên li ser nijadparêziyê ye û ku piştî 
du salan divê ku ev welat zagonên xwe li gora vê 
biryarê biguherînin, eger na ewê bên ceza kirin : 

„Ji bo ku hin zorî di hevkariya di warê dadiyê 
(adalet) de hene; loma pêwîst e ku zagonên cezayî 
yên Dewletên endam bêtir bên nêzîkkirin, ji bo 
dabînkirina (te’mînkirin) zagoneke zelal û tam, ji 
bo têkoşîna xurt nijadparêziyê “. 

Fr. Sant’Angelo weka nimûne zagona li ser 
inkarkirina nijadkujiyê (nêgationnisme) li Beljîka 
da : bitenê nijadkujiya (qetliam) Cihû û Qereçiyan 
ji aliyê Hitler hatiye nas kirin. Nijadkujiyên 
ermenî, tutsi, kurdî ji aliyê Saddam Huseyn ... ne 
hatine nas kirin. 

NUÇE JI KURDISTANE 

Gulan 2009 


KURDISTANA TIRKIYÊ 


DOZA ERGENEKONÊ (DUMAHÎK): 

(Li bultenên me yên buhurî binêre) 

RAPPORA AMEKÎKA Ll SER ERGENEKONÊ 
Di Gulan 2009 de, Amerîka ERGENEKON xist 
rappora xwe ya li ser têrrorîsmê. Rappor dibêje ku ev 
rêxistin ji berpirsiyarên kevn ên leşkerî yên tirk. 
burokrat, rojnamevan, ramyar (siyasetvan) û hin kesên 
ne paqij ava bûye. Û ew dibêje jî ku ji 2007 heta dawiya 
2008 vekolînek (ankêt) li ser wê hati bû kirin û ku 
gûmanbar (kesên bi şubhe) bi têrrorîsmê hatine 
tawanbar (bi sûc) kirin. 

(netkurd.com, 01.05.2009) 

BÎRÊN MIRINÊ 

Di 06 Gidan 2009 de , hestiyên mirovî û perçeyên solên 
şewitî li erdekî nêzîkî buroya servîsên dizzî yên tirkî, 
MIT, hatin dîtin û hatin şandin servîsa tibbê dadiyê ji bo 
ku bên tehlîl (analyse) kirin. 

(netkurd.com, riz.gari.org, serwext.com, 07.05.2009) 

Di 11 Gulan de, li gora danezana barroya Batmanê, 
hestiyên mirovî, cill û sol li 6 ciyên cihê hatin dîtin. 
(netkurd.com, avestakurd.net, riz.gari.org, 12.05.2009) 

CEKÊN VEŞARTÎ 

Di 10 Gulan 2009 de, çek li bin derya, li taxa Beykozê, 
li Istanbûlê, hatin dîtin ! Polîs lêgerîna xwe dajo. 
(netkurd.com, avestakurd.net, serwext.com, 11.05.2009) 
MANGIRTINA BIRÇÎBÛNÊ YA PARTIYA DTPê 
Di 02 û 03 Gulan 2009 de, berpirsiyar, parlementer û 
şaredarên partiya ku bi awakî ne fermî kurdî ye, DTPê, 
mangirtineke (grêv) birçîbûnê li bexça Koşuyolu ya 
Diyarbekirê kir, ji bo riswakirina (protêsto) ragirtinên 
girseyî yên endamên partiya xwe (li bultena me ya 
buhurî binêre). Bi hezaran kes piştgiriya wê kir. 
(netkurd.com, avestakurd.net, riz.gari.org, nefel.com, 
03.05.2009; Millivet, rudaw.net, 04.05.2009) 

OLLI REHN Û SEROKÊ TIRK PÊŞWAZIYA 
AHMET TÛRK DIKIN 

Di 05 Gulan 2009 de, kommîserê ewropî yê 
berpirsiyarê Firehkirina Yekîtiya Ewropî, Olli Rehn, 
pêşwaziya serokê partiya kurdî DTPê, Ahmet Tûrk, kir. 
Û evê dawîn beşdar bû civîneke koma Çep a Ewropî ya 
Yekbûyî, li Parlementa Ewropî. 


Di 06 Gulan de, serokê tirk, Abdullah Gûl, jî pêşwaziya 
Ahmet Tûrk kir. 

(netkurd.com, avestakurd.net, rizsari.org, 07.05.2009) 

ŞAREDAREKÎ KURD TÊ TAWANBAR KIRIN 

Di 05 Gulan 2009 de, dadgeha 5mîn a cezayî şaredarê 
Surê, yek ji şaredariyên Diyarbekirê, Abdullah 
Demirtaş, bi 2 sal û 6 meh zîndan tawanbar kir, ji bo ku 
wî di 07 Tîrmeh 2008 de di hevpeyvîneke li kanala 
têlêvîzyona kurdî, Roj TV, de goti bû “Mîrza Öcalan ”. 
(avestakurd.net, 06.05.2009) 

ENDAMÊN PARTIYA KURDÎ DTPê TÊN 
RAGIRTIN (DÛMAHÎK) 

Di 12 Gulan 2009 de, polîsê Konya seroka şaxa Konya 
ya partiya« DTPê, Banû Ayfer Yilmaz, û 12 
xwendekarên kurd ên zanîngeha Selçûkê, li Konya, 
ragirtin. Ew bi endambûn û propaganda PKKê hatine 
tawanbar kirin. Ev ragirtin beşek ji tevgereke mezzin li 
dijî vê partiyê ne (li bultena me ya buhurî binêre). 
(netkurd.com, 13.05.2009) 

CARDIN PÊTROL LI KURDISTANÊ 

Di 13 Gulan 2009 de, birêvebiriya navçeya Semsûrê 
(Adiyaman) ya şirketa pêtrolê TPAO da zanîn ku wê 
pêtrol li Dogubaşpinarê, li navçeya Adiyamanê, li 
Kurdistana Tirkiyê dit. Karên lêgerînê berê sê mehan 
dest pê kiri bû. 

(rizgari.org, 14.05.2009) 

NAVÊN KURDÎ YÊN SÊ BEXÇEYAN NE HATIN 
PEJIRANDIN 

Di Gulan 2009 de, muxtarê Kayapmarê navên kurdî, 
Roşna, Şîlan û Rojda, yên ku li sê bexçeyan hati bûn 
kirin ne pejirandin (qebûl ne kirin). Şaredarî hawar ji 
dadgeha idarî ya Diyarbekirê xwest, lê dadgehê 
xwestina wê ne pejirand. 

(Hiirriyet, netkurd.com, 14.05.2009) 

ÊRÎŞ LI DIJÎ KURDAN 

Di 19 Gulan 2009 de, Kurdek ji aliyê faşîstên tirk 
“Ûlkûcû”, li Akyaziyê, li navçeya Sakarya, li Tirkiyê, 
hat kuştin û du jî hatin birîndar kirin. Ev yek piştî 
hewayekî ne xweş ku deh rojan ajot. 

Berê 10 rojan, serokê faşîstan “Ûlkiicû”, Talip Aksoy, 
û Kurdek hati bûn kuştin. 

Di 4 salan de, Kurd 6 caran ji aliyê van faşîstan hatin 
“lînç” (êrîş) kirin. 

(netkurd.com, 20.05.2009) 

KUJERÊ KURDAN TÊ TAWANBAR KIRIN 

Di 19 Gulan 2009 de, dadgeha Malatya, li Kurdistana 
Tirkiyê, Tirkek, Tanju Çavuş, bi 8 sal û 4 meh zîndan 
tawanbar kir. Di 2005 de, Çavuş li Şemzînanê Kurdek 
kuşti bû û 5ên din jî birîndar kiri bûn. Di destpêkê de wî 
hukmê muebbed stendi bû, lê piştre ew hat sivik kirin. 
(serwext.com, 20.05.2009) 

PÊŞANGEHEKE IRAQÎ YA BAZARGANIYÎ LI 
KURDISTANA TIRKIYÊ 

Di 23 Gulan 2009 de, Pêşangeha 4mîn a Bazarganiyî û 
Pîşesaziyî (sinaî) ya Navneteweyî ya Iraqê li Entabê, li 
Kurdistana Tirkiyê, hat vekirin. Nêzîkî 700 şirketên 
çend welatên Rojhilata Navîn, Ewropa û Asya beşdarî 
wê bûn. Ji Kurdistana Iraqê, şandeke odeyên bazarganî 
û pîşesaziyê yên Duhok, Hewlêr û Suleymaniyê, û 
şirketên bazarganiyî, beşdarî wê bûn. 

(netkurd.com, 24.05.2009) 


DANEZANA HUKÛMETA KURDISTANA IRAQÊ 

Piştî êrîşa çend send Qirgizên nijadparêz li dijî Kurdan 
(li bultena me ya buhurî binêre), berpirsiyarê 
pêwendiyên derve yê Hukûmeta Herêma Kurdistana 
Iraqê, Fellah Mustafa, nameyek ji serokwezîrê qirgiz, 
Kadirbeg Srbaev, re nivîsî û tê pêşniyar kir ku 


ŞANDEYEK LI KURDISTANA TIRKIYÊ 
Di 01 Gulan 2009 de, şandek bi serokatiya alîkarê 
parêzgarê (walî) Hewlêrê, Tahir Abdullah Osman, çû 
Diyarbekirê ji bo pîrozkirina şaredarê wê, Osman 
Baydemir, ku di hilbijartinên şaredariyî yên li Tirkiyê 
de bi ser ket. 

(avestakurd.net, riz.sari.org, 01.05.2009) 

1200 ŞIRKETÊN JI TIRKIYÊ LI IRAQÊ KAR 
DIKIN 

Serokê odeya bazarganiyê ya Diyarbekirê, Galib Ensari, 
da zanîn ku 1.200 şirketên ji Tirkiyê (tirkî û kurdî) li 
Iraqê kar dikin û ku 90% ji wan li Kurdistana Iraqê ne. 
Di 2008 de, kara wan li Iraqê gihajti bû 6 milyar dolar. 
(pevamner.com, 02.05.2009) 

700 ZAROKÊN KURD DI SALEKÊ DE TÊN 
RAGIRTIN 

Di Gulan 2009 de, Rêxistina Mafên Mirov li Tirkiyê 
rappora xwe ya 2008 weşand û tê de got ku di vê salê 
de 700 zarokên kurd, ku ji wan 400 li Diyarbekirê, hatin 
bin çav kirin, lê xistin û êşkence kirin. Hin ji wan 
cezayên 25 sal zîndan, ji bo ku wan di xwepêşandan de 
kevvir avêtin polîsan, stend. 

Li gora heman (eynî) rêxistinê, di 2007 de ji 1.572 
zarokên kurd bêtir hati bûn ragirtin û êşkence kirin. 
(serwext.com, 26.05.2009) 

RAPPORA AMNESTY INTERNATIONAL 
Di Gulan 2009 de, Amnesty International rappora xwe 
ya 2009 weşand. Ew tê de dibêje ku li Tirkiyê êrîş, 
êşkence û lênêrîna xerab a Kurdan bêtir bûye. 

Eger em werin mafên mirov, rappor dibêje ku 
guherandinên bend 301 a zagona tirkî têr nakin û ku 
bendên din azadiya ravekirinê dipelixînin. Û ew bi ser 
de jî dibêje ku hîn mercên (şart) girtinê li zînanên tîp F 
baştir ne bûne. 

( pevamner. com, 28.05.2009) 


hukûmeta wî pê re hevkariyê bike ji bo ku vê pirsê bi 
hev re çare bikin. 

(netkurd.com, avestakurd.net, 06.05.2009; kurdistan- 
news.net, 11.05.2009; netkurd.com, avestakurd.net, 
riz.gari.org, efrin.com, 12.05.2009) 


TAWANBARKIRINA BOMBEKIRINÊN 

TIRKIYE Û ÎRANÊ 

Di 01 Gulan 2009 de, 70 parlementerên iraqî 
danezanek wajo (imza) kir, tê de bombekirina 
Kurdistana Iraqê ji aliyê Tirkiye û Iranê tawanbar kir û 
ji hukûmeta iraqî xwest ku alîkariya malbatên qurban, li 
gora bend 525 a destûra iraqî, bike. 

(peyamner.com, 02.05.2009) 

Di 03 Gulan de, serokwezîrê Kurdistana Iraqê, 
Nêçîrvan Berzanî, jî di danezaneke nivîskî de ev 
bombekirin tawanbar kirin. 

(pevamner.com, nefel.com, 03.05.2009) 


Rûpel 3 


ÊRÎŞ LI DIJÎ KURDAN LI QIRGIZISTANÊ 


KURDISTANA IRAQÊ 




ÊRÎŞ LI NAVÇEYÊN KURDÎ YÊN EREBKIRÎ 
Di 01 Gulan 2009 de, erebeke bombekirî li ser riyeke 
sereke li nêzîkî Kerkûkê teqiya. 3 kes hatin kuştin û 2 jî 
birîndar kirin. Serokê polîsê vê parêzgehê, Turhan 
Yûsuf, got ku terrorîst sûrî bû. 

(peyamner.com, 02.05.2009) 

Di 05 Gulan de, zilamên çekdar boriyeke pêtrolê li 
nêzîkî navenda pêtrolî ya Bayî Hesen, li Bakurê 
Rojhilata Kerkûkê, teqand. 

(pevamner.com, 06.05.2009) 

Di 11 Gulan de, piştî teqîneke ku amanca wê erebeyeke 
polîs li Kerkûkê bû, 8 kes, ku ji wan 5 polîs, hatin 
kuştin û 11 jî birîndar kirin. 3 erebe hatin şewitandin û 
firoşgeh (dikkan) hatin têk dan (xerab kirin). 
(peyamner.com, netkurd.com, azady.nl, 12.05.2009) 

Di 21 Gulan de, têrrorîstek xwe li Kerkûkê teqand. 5 
kes hatin kuştin û 7 jî birîndar kirin. 

(peyamner.com, aknews.com, 21.05.2009) 

Di 26 Gulan de, piştî du teqînan, kesek mir û 3 kesên 
din birîndar bûn. 

(az.ady.nl, 26.05.2009) 

ŞANDEKE DANIMARKÎ LI KURDISTANÊ 

Di 04 Gulan 2009 de, serokê Kurdistana Iraqê, Mesûd 
Berzanî, pêşwaziya şandeke danimarkî, ku ji birêvebirê 
giştî yê bazarganiya derve û ramyariya (siyaset) 
bazarganiyê li wezareta danimarkî ya karên derve, 
Sived Rud Nilson; balyozê (sefîr) Danimarka li Iraqê, 
Mikayel Wetner, û jimareke pisporan di warê abor û 
abazraniyê de pêk hati bû, kir. 

Şande dilniya (te’kîd) kir ku ew dixwaze ku li 
Kurdistanê ramyariyeke jîndar (aktîf) a berhemanînê 
(investissement) bajo. Wê razîbûna xwe ji rewşa ewlehî 
û berhemanînê li vê navçê ravekir. 

ŞANDEKE RÛSÎ 

Di 11 Gulan 2009 de, serokê Kurdistanê, Mesûd 
Berzanî, û serokwezîr Nêçîrvan Berzanî, li dû hev 
pêşwaziya şandeke rûsî ku ji cîgirê serokê encumena 
pêwendiyên derve ya parlementa rûsî, Zalimxan 
Muçov, û konsulê rûş li Kurdistana Iraqê, Vagev 
Garayev, pêk hati bû, kir. 

Şandê dilniya kir ku hukûmeta rûsî ewê hêsan kirinên 
pêwîst ji bo berhemanînên rûsî li Kurdistanê dabîn bike. 
Û wê got jî ku divê ku şandeke rojnamevanên rûs were 
Kurdistanê ji bo ku pêşveçûnên Herêma Kurdistanê ji 
ramana tevane re bide nasîn. 


30 BÛRSÊN XWENDINÊ LIRÛSYA 
Di 12 Gulan 2009 de, wezareta perwerdê ya Kurdistana 
Iraqê da zanîn ku ewê bûrsên xwendinê li zanîngehên 
rûsî, li beşên bijîjkî (tib), endazî (hendese), firrîn û 
rojnamevaniyê bide 30 xwendekaran. 

(peyanmer.com, 13.05.2009) 

GORÊN HEVRAYÎ 

Di Gulan 2009 de, serokê Buroya Mafên Mirov a 
bajarê Dîwaniyye, Fadil Sahir, da zanîn ku goreke 
hevrayî ku tê de hestiyên 100 kesên ku bi cillên kurdî 
hatine pêçan li Nehr Talit, li Rojhilata parêzgeha 
Dîwaniyyê hat dîtin. Û wî got jî ku ev qurban di 1991 
de hati bûn gulle kirin. 

(peyanmer.com, avestakurd.net, az.ady.nl, 13.05.2009) 

Cardin di Gulanê de, 3 gorên hevrayî yên din, ku tê de 
bermayiyên bi sedan Kurd hene, li Başûrê Iraqê, li 
navçeya El-Qadisiyyê hatin dîtin. Dibe ku ev qurban di 
dema nijadkujiya kurdî, Enfal, de (1987 - 1989) hatibin 
kuştin. 

(netkurd.com, az.ady.nl , 16.05.2009; peyanmer.com, 
17.05.2009) 

KURDISTAN LI PÊŞANGEHEKE 

NAVNETEWEYÎ LI ÇÎNÊ 

Ji 24 Nîsan heta 06.05.2009, Pêşangeha Navneteweyî 
ya bazarganiyî ya Kinto li bajarê Kuanco, li Çînê, bû. 
Şandeyên kurdî yên Yekîtiya Anîn û Hukûmeta Herêma 
Kurdistana Iraqê bi standên (mase) bazarganiyî beşdarî 
wê bûn. 

Şanda kurdî çû du bajarên din ên bazarganiyî, Şwanda û 
Ew, jî û kontrat bi şirketên çînî re, di warên makînên 
êlêktrîk, erebe, motor, bîsîklêt û destgehên avakirinê de, 
wajo (imza) kirin. 

(rudaw.net, 14.05.2009) 

MASEYEKE GILOVER LI PARLEMENTA 
HOLLANDÎ 

Di 13 Gulan 2009 de, maseyeke gilover li parlementa 
hollandî, li ser rewşa nuha ya Kurdistana Iraqê, bû. 
Endamên encumena pêwendiyên derve ya odeya 
duyemîn a vê parlementê, kesên akadêmîk, rojnamevan 
û xwendekarên zanîngehên hollandî yên cihê beşdarî 
wê bûn. 

Nimînendeyê hukûmeta Kurdistana Iraqê li bal Yekîtiya 
Ewropî, Burhan Caf, yek ji axaftinkeran bû. Wî li ser 
prensîpa fêdêralîsmê li Iraqê israr kir û pirsên 
Kurdistanê bi hukûmeta navendî ya Bexdadê re, ên li 
ser zagona pêtrolê, erkê pêşmergan, paykirina bucê 
(mîzaniyye) û çarenûsa navçeyên erebkirî (bend 140 a 
destûrê), ravekirin. Wî spasî parlementerên hollandî ku 
pêşniyar kir ku peykerekî nijadkujiya kurdî 
(Enfal/Halabca) li Den Haagê bê danîn kir. 

Parlementera sosyalîst, Kristina van Velzen, soz da ku 
ji bo danîna vî peykerî bixebite û got ku ewê 
parlementer tecrube bikin ku alîkariya qurbanên 
navçeyên têkçûyî bi derman û tiştên din bikin. 

Fred Teeven, ji partiya libêral VVD, ku li dû tawanbarê 
hollandî Frans van Anraat (ku çekên şîmîk ji Saddam 
Huseyn re firoti bûn) keti bû got ku partiya wî gelek 
bala xwe dide Kurdistanê û ku di havîna wêbê de ewê 
biçe wê derê ji bo ku konfêransan li ber dadmend û 
dozkaran, li ser awayê çarekirina gendeliyê, têrrorîsm û 
tawanên din, bike. 

Joel Voordewind, ji partiya sosyal-fille, got ku partiya 
wî bi pêşniyareke zagonî li ser inkarkirina nijadkujiyan 
xerîk (mijûl) e. “Zagon nuha amade ye”, wî got, lê wî 
îtîraf kir ku hin dengdana wê naxwazin, ji bo 
nijadkujiya ermenî jî di nav vê pêşniyara zagonî de 
heye, û ku Tirkiye di vê pirsê de pirr hestiyar (hassas) e. 
Û wî got jî ku partiya wî pêşniyar kir ku buceya 
alîkariya bijîjkî (tibbî) ji Kurdistanê re bê bilind kirin û 
ku par 5-6 milyon Euro jê re, ji bo UNCHR û Xaça Sor, 
hatin şandin. 

Saadet Karabulut, ji partiya SP, axaftineke hestraker kir 
û tê de got ku “pirsa kurdî divê ku li Tirkiyê bê çare 
kirin, ev yek ji bo mirovatiyê girîng e” . Wê nemaze 
ragirtinên nuh en ramyariyên (siyasî) kurd li Tirkiyê 
rexne kirin. 

(krg.eu, 14.05.2009) 

MASEYEKE GILOVER LIPOLONYA 
Di 16 û 17 Gulan 2009 de, nimînendeyê hukûmeta 
Kurdistana Iraqê li Polonya, Ziyad Reûf, li Krakovî 
beşdar bû maseyeke gilover bi navê “ Agendas for 
stormy times - EU Engery and Foreign Policy”. Ew ji 
aliyê Demos EUROPA - The European Strategy 
Centre, Unia & Polska Foundation, British Chatham 
House, European Studies Centre li Zanîngeha Oxfordê 
û Villa Decius Association hat pêk anîn. 

Kesên ramyarî (siyasî), sermayedar, nimînendeyên 
hukûmî, ne hukûmî û aborî, zana û rojnamevan ji 
Polonya û Ingilterê beşdarî wê bûn. 

Mîrza Reûf axaftinek kir ji bo ku rewşa nuha ya 
Kurdistanê raveke. Wî ji Ewropa xwest ku bêtir bala 
xwe bide vê herêmê û got ku Kurd yek ji neteweyên 
kêm ên Rojhilata Navîn ku helwesta wan li hemberî 
Ewropa ya hevaltiyê ye ye û ku Ewropî divê ku bînin 
bîra xwe ku Kurd bêtirîn xebat kir ji bo parastina Iraqa 


nuh, ji bo ku ew bibe dewleteke laîk (sêculaire), 
dêmokratîk, fêdêral û hevalê cihanê. 

Di yek ji her du şevan de, hemî beşdar hatin vexwendin 
mala Mîrza Reûf ji bo ku xwarinên kurdî tam bikin. 
(Krg-Polonya, 22.05.2009; pevanmer.com, 29.05.2009) 

KONFÊRANSA NATO LI DEN HAAGê 
Di 27 û 28 Gulan 2009 de, Rêxistina Atlantîk a 
Hollandî, bi hevkariya Peymana Atlantîk, li Den Haagê, 
li Hollanda, konfêransek li ser Konsêpta Nuh a NATO 
kir. Gelek kesên ramyarî, dîplomat û akadêmîk beşdarî 
wê bûn. 

Berpirsiyarê hukûmeta Herêma Kurdistana Iraqê li bal 
Yekîtiya Ewropî, Burhan Caf, tê de axaft û li ser êrîşên 
leşkerî yên Tirkiyê li ser Kurdistana Iraqê peyivî. Wî ev 
êrîş bi pelixandina huqûqa navneteweyî bi nav kirin û 
got ku ew navê NATO li cihanê têk didin (xerab dikin) 
(Tirkiye endama NATO ye). 



WEZÎRÊ BELJÎKÎ YÊ KARÊN DERVE LI 
KURDISTANÊ 

Di 28 Gulan 2009 de, piştî seredana Bexdadê, wezîrê 
beljîkî yê karên derve, Karel De Gucht, tevî şandekê çû 
Kurdistana Iraqê. Ew tê de rastî serokê vê herêmê, 
Mesûd Berzanî, û piştre serokwezîr Nêçîrvan Berzanî, 
hat. Li dawiyê, konfêranseke çapemeniyê ya hevrayî ya 
Mesûd Berzanî û Karel De Gucht bû. 

Di konfêransa çapemeniyê de, Mîrza De Gucht got ku 
Beljîka girîngî dide Iraqê ji bo ku ew dewleteke fêdêral 
e, ku ji du neteweyan, Kurd û Ereb, ava bûye, û ku ji bo 
vê yekê wî xwest ku rastî berpirsiyarên Kurdistanê bê. 
U wî got jî ku divê ku pirs li gora destûra iraqî bên çare 
kirin û ku Beljîka dikare pêwendiyên aborî bi 
Kurdistanê re bike. 

(peyamner.com, _ netkurd.com, _ avestakurd.net, 

nefel.com, azady.nl, serwext.com, 29.05.2009) 

KURDISTANA ÎRANÊ 


BI SEDAN KURD TÊN RAGIRTIN 

Di destpêka Gulatt 2009 de. bi sedan Kurd li 
bajarên kurdî Sine, Merîwan, Kamyaran, 
Kermanşah, Pîranşah û Ilamê hatin ragirtin. Ew bi 
hevkariya PJAKê, şaxa îranî ya PKKê, ku li 
Kurdistana Iranê şerrê çekdarî dike, hatin tawanbar 
kirin. 

(netkurd.com, avestakurd.net, 12.05.2009) 

Cardin di Gulanê de. ji 60 kes bêtir li Merîwanê 
hatin ragirtin. Piraniya wan cuhanên ku bi 
beşdarbûna cêjna jinê ya 8ê Adarê, cêjna karkeran 
a lê Gulanê û xwepêşandanên din ên riswakirinê 
(protêsto) hatine tawanbar kirin in. 

(avestakurd.net, 24.05.2009) 

BOMBEKIRINA KURDISTANA IRAQÊ 

Di 03 Gulan 2009 de, topxane û hêlîkoptêrên îranî 
sê gundên sînorî, Kanî Masî, Jomarasî û Kara Sozî, 
yên Kurdistana Iraqê bombe kirin. 

(azadv.nl, 03.05.2009; Milliyet, 04.05.2009) 


BOMBEKIRINA KURDISTANA TIRKIYÊ 

Di 11 Gulan 2009 de, topxana îranî dora gundê 
Kopekê, li nêzîkî Çolemêrgê (Hakkarî), li 
Kurdistana Tirkiyê, bombe kir. 

(netkurd.com, pevamner.com, 11.05.2009) 

ZIMANÊ KURDÎ UI ZANÎNGEHÊN ÎRANÎ 
Di 27 Gulan 2009 de, li gora ajansa îranî Mehr 
News, Encumena Bilind a Şoreşa Çandî, bi 
serokatiya serokê îranî, Mahmûd Ahmedî Nejad, 
biryar stend ku wêje (edebiyat), ziman û zaravên 
herêmî li zanîngehan bên hîn kirin. 

(netkurd.com, _ 27.05.2009; avestakurd.net, 

peyamner.com, sem’ext.com, 28.05.2009) 

RAPPORA AMNESTY INTERNATIONAU 
Di Gulan 2009 de, di rappora xwe ya 2009 de, 
Amnesty Intemational Iran bi tundî rexne kir. Wê 
tê de da zanîn ku Kurdên Iranê di warê civakî û 
çandî de gelek hatine pelixandin û ku gelek caran 
Kurd bi endambûna PJAKê tên tawanbar û zîndan 
kirin, heta hukmê îdamê jî distînin. 

(serwe.xt.com, 28.05.2009) 

KURDISTANA SÛRIYÊ 


SÊ XWENDEKAR JI ZANÎNGEHÊ TÊN 
QEWIRANDIN 

Di 28 Nîsan 2009 de. birêvebiriya zanîngeha 
Helebê biryar stend ku sê xwendekarên kurd, Alan 
Huseynî, Kawa Dîko û Ebdê Remê, biqewirîne ji 
bo ku ew di 12.03.2009 de bi rawestana bêdeng a 5 
xulekan (deqqe) li hundirê zanîngehê beşdar bûn 
sersaliya 5mîn a serhildana kurdî ya 12 Adar 
2004 ! 

(amude.com, 13.05.2009) 

ŞIRKETA OTOBUSAN TÊ CEZA KIRIN 

Di 01 Gulan 2009 de. li gora Rêxistina Kurdî ya 
Mafên Mirov li Sûriyê, DAD, servîsên dizzî yên 
sûrî cezayê mehekê da şirketa kurdî ya otobusan, 
CIWAN, ji bo ku wê di Newrozê de beşdar biri 
bûn ciyê cêjnê ! 

Ji berê jî, çend şirketên hatûçûnê, weka Medya, 
Ciwan, Newroz, Roj, Dicle ..., ji sedema navên 
xwe yên kurdî diviya bûn ku ceza bidin ! 
(avestakurd.net, 01.05.2009) 

9 KURD TÊN RAGIRTIN 

Di destpêka Gulan 2009 de. hêzên ewlehiyê li 4 
gundên kurdî yên navçeya Efrînê gerriyan û tê de 9 
kes ragirtin. Tukes sedema vê yekê nizane ! 
(avestakurd.net, 09.05.2009) 

BERPIRSIYAREKÎ KURD TÊ TAWANBAR 
KIRIN 

Di 11 Gulan 2009 de. dadgeha lmîn a cezayî ya 
Şamê berpirsiyarê partiya kurdî Teyyar El- 
Musteqbel, Meş’el El-Temo, bi 3 sal û nîv zîndan 


tawanbar kir. Ew bi « pîçûkkirina dewletê, 
qelskirina hestê neteweyî û tevlihevkirina 
psîkolojiya netewe », li gora bend 285 û 286 ên 
zagona (qanûn) sûrî, hatiye tawanbar kirin. 
(amude.com, peyamner.com, 11.05.2009) 

FÎEMEKE BELGEYÎ LI ALMANYA 
Di Gulan 2009 de. Rêxistina ji bo Gelên di bin 
Tehlikê de “GfbV”, ku li Gutingenê, li Almanya 
ye, li ser Youtoubê filmeke belgeyî li ser Meş’el 
Temo, serokê patiya kurdî ya sûrî, Teyyar El- 
Musteqbel, ku ji 11.08.2008 de li zîndanê ye û ku 
bi 3 sal û nîv zîndan hatiye tawanbar kirin, nîşan 
da. Fîlm bi kurdî ye û ji aliyê Dr. Kemal Sîdo 
hatiye çêkirin. 

(avestakurd.net, kurdistan-news.net, 21.05.2009) 

DU SERBAZÊN KURD TÊN KUŞTIN 
Di Gulan 2009 de. li gora Rêxistina Kurdî ji bo 
Parastina Mafên Mirov û Azadiyan li Sûriyê 
“DAD”, du serbazên (esker) kurd dema ku xizmeta 
leşkerî li navçeya Efrînê, li Kurdistana Sûriyê, 
dikir hatin kuştin. Yê lmîn, Xebat Şêxmûs, li 
goristana gundê xwe, Qiddê, hat veşartin. Ê 2mîn, 
Ehmed Se’dûn, ji gundê Kobra, bi êşkencê hat 
kuştin. 

Ji dema serhildana kurdî di 12 Adar 2004 de, 18 
serbazên kurd hatin kuştin. 

(pevamner.com, _ 23.05.2009; _ amude.com, 

25.05.2009) 




Bultena agahdariyê - N° 50 


Hezîran 2009 


Rûpel 7 




NÛÇEYÊN ÇANDÎ YÊN KURDÎ 


XELATEKE AMERÎKÎ JI BO PIRTÛKEKÊ 

Derhatiyê Kurd-Cihû û welatvanê amerîkî, Ariel Sabar, 
pirtûkek bi ingilîzî “The paradise of my father” 
(Buhuşta bavê min), piştî seredana, bi bavê xwe re, 
welatê xwe yê eslî, Kurdistana Iraqê, nivîsî. Ev pirtûk 
di 2008 de Xelata Xeleka Neteweyî ya Pirtûkê stend. 

Bavê Ariel, Yona Sabar, mamosteyê zimanê suryanî 
(aramêen) li zanîngeha California, li Los Angeles, e. 
(azady.nl, 01.05.2009) 

GUHERANDINA BERNAMEYÊN DIBISTANÎ LI 
KURDISTANA IRAQÊ 

Di destpêka Gulan 2009 de, wezîrê perwerdê yê 
hukûmeta Kurdistana Iraqê, Dilşad Abdul-Rahman, da 
zanîn ku wezareta wî bernameyên dibistanî ji pola 
(sinif) yekemîn a seretayî heta dawiya dibistana dawîn 
guherandin. 

Wezîr got ku bernameyên nuh alîkariya xwendekar 
dikin ku karibe bûyeran tehlîl bike, dêlva ku wan ji ber 
bike (ezber). 

Pevamner.com, 06.05.2009) 

KOMEKE KURDÎ YA MUZÎKA ROCK LI 
HOLLANDA 

Di 05 Gulan 2009 de, komeke kurdî ya muzîka rock, 
Çar Newa, ku ji Kölnê, ji Almanya hat, beşdar bû 
şahiyên cêjna neteweyî ya hollandî li Wegeningenê. 
(azady.nl, 07.05.2009) 

KONFÊRAN SEK LI HEWLÊRÊ LI SER 

DÊMOKRASIYÊ LIIRAQÊ 

Di 07 Gulan 2009 de, li Hewlêrê konfêransek bi navê 
“Ji Totalîtarîsmê ber bi Dêmokrasiyê”, bi beşdarbûna 
serokê Kurdistana Iraqê, Mesûd Berzanî, serokê 
parlementa Kurdistanê, parlementerên iraqî û kurd ... 
bû. 

Amanca konfêransê dabînkirina (te’mîn) aşîtiya 
neteweyî li Iraqê bû. 

(pevamner.com, netkurd.com, 07.05.2009) 

KURDEK DIBE “DOKTORÊ PISPOR” Ê 
DADGEHEKE SWÊDÎ 

Di 07 Gulan 2009 de, servîsa çavdêrîkirina (kontrol) 
civakî (Sosyalstyrelsen) ya dadgeha swêdî ya 
Kammarrattenê, Kurdek, Dr. Cuwan Heqî, weka 
“Doktorê Pispor” li bal Dadgeha Dewletê “Lanstratten” 
nîşan kir. 

Dr. Cuwan Heqî Kurdekî Tirkiyê ye. Wî bijîjkiyê (tib) 
li Bulgaristanê xwend û piştre doktorayek di psîkyatrî 


(psychiatrie) de li Swêdê stend. Wî lêgerînek li ser 
dînbûnê di 1994 de kir. Ew di heman (eynî) zemanî de 
endamê Yekîtiya Nivîskarên Kurd li Swêdê ye û ji 2000 
de çend efsane nivîsîne. 

(serwext.com, 07.05.2009) 

XELATEKE ALMANÎ JI BO FÎLMEKE KURT 
Di 07 Gulan 2009 de, fîlmeke kurt li ser zarokên kurd, 
“Şoreş û Şêrîn”, xelateke girîng a çapemeniyê, 
“European Young CIVIS Media Prize”, li Berlînê stend. 
Nivîskarê fîlmê, Serkal Kuş, kurd e û sênarîst, Katrin 
Gebbe, alman e. 

Merasîm li parlementa almanî bû û ji aliyê kanala 
têlêvîzyona almanî, ARD, hat weşandin. Xelat 5.000 € 
ye. 

(amude.com, 08.05.2009) 


PÊŞANGEHEK LIHOLLANDA 



Di 08 Gulan 2009 de, nimînendeyê Hukûmeta 
Kurdistana Iraqê li bal Yekîtiya Ewropî, Burhan Caf, li 
Amsterdamê pêşangeheke fotoyan a rojnamevanê 
hollandî Michael Hegener, bi amadebûna berpirsiyarên 
kurd, balyozê (sefîr) Iraqê li Hollanda, dîplomat û 
rojnamevanan, vekir. 

Michael Heneger 50 fotoyên ku di dema şoreşa Ilonê ya 
serokê kurd Mustafa Berzanî de stendi bûn nîşan dan. Û 
wî pirtûkeke bi ingilîzî, bi navê “The Kurd of Iraq”, 
nivîsiye. 

(az.ady.nl, 09.05.2009; Krg.org, 10.05.2009; 

peyamner.com, 11.05.2009) 

FÎLMEK LI FÊSTIVALÊN NAVNETEWEYÎ YÊN 
ISPANYA Û ÎTALYA 

Di Gulan 2009 de, fîlma belgeyî “Mişk û Pisîk », a 
fîlmçêkerê kurd ê Iranê, Bîjen Zeman Pîra, li fêstivalên 
navneteweyî, li Ispanya û Italya, hat nîşan dan. Ew 
çîroka du zarokên ku li dora bajarê Sinê, li Kurdistana 
Iranê, kar dikin dibêje. 

Ev fîlm di Çirî 2008 de jî li îrlanda, li Fêstivala 
Navneteweyî ya Rlmê, hati bû nîşan dan. 
(peyamner.com, 11.05.2009) 

5 XELAT JI DU FÎLMÊN KURDÎ RE LI 
FÊSTIVALA CANNES 

Di Gulan 2009 de, 5 fîlmçêkerên kurd, Behmen 
Qobadî, Şahram Adilî, Ekrem Kîro, Babak Amînî û 
Ferat Okçuoglu, beşdar bûn Fêstivala Navneteweyî ya 
62mîn a Cannes, li Fransa. 

Du fîlmên kurdî xelat stendin : « Sirta le gel ba da » 
(Pisepis bi ba re), ya Şahram Adilî, 3 Xelat stendin. Ew 
fîlmeke wezareta çandê ya Kurdistana Iraqê ye. Rlma 
Behmen Qobadî jî, « Kasi Az Gorbehaye Iranî Xaba 
Nadaeh » (Tukes li ser pisîkên hanê napeyive), 2 Xelat 
stendin. 

(rudaw.net, netkurd.com, 23.05.2009; avestakurd.net, 

nefel.com, 24.05.2009) 

Rlmek ji bo zarokan, The Utopia, a fîlmçêkrê kurd ê 
Tirkiyê, Sait Ferat Okçuoglu, çîroka merivê şkeftan ku 
cihana nûjen dibîne dibêje. 

(netkurd.com, rizsari.org, 11.05.2009; peyamner.com, 

23.05.2009) 

PÊŞANGEHEKE KELEPÛRÊ LI SWÊDÊ 
Di 09 Gulan 2009 de, pêşangeheke kelepûra kurdî 
(hunera dest) li muzeya Siktona, li nêzîkî Stokholmê, 
vebû. 

Ew ji aliyê Navenda Kelepûra Kurdî, bi alîkariya 
têlêvîzyona taxî ya Suleymaniyê, Xak TV, hat pêk anîn. 
Vekirin bi amadebûna şaredarê Siktona, nimînendeyê 
balyozxana Iraqê, birêvebirê muzeyê, stranbêj Ezîz 
Weysî û jimareke swêdiyan bû. 

(avestakurd.net, 12.05.2009) 

ÇÎROK BI17 ZIMANAN 

Mamosteyekî kurd, Deniz Özgûr Nergiz, ji Kurdistana 
Tirkiyê, projeyek bi alîkariya Kommisyona Ewropî pêk 
anî. Wî pirtûkeke çîrokan a 98 rûpelî bi 17 zimanan, ku 
ji wan kurdî, da weşandin : albanî, erebî, bosnî, almanî, 
ingilîzî, fransî, kroasî, kurdî, lingala, masêdonî, lêhî, 
romanî, sirbî, ispanî, çêkî, tirkî. Ew bê pere tê belav 
kirin. 

(serwext.com, 13.05.2009) 


DOKTORA LIPOLONYA 



Di destpêka Gulan 2009 de, Salah R. Seîd, Kurdekî 
haqê, doktora li beşa fîzîk, astronomî (zanîna stêrkan) û 
enformatîkê, li zanîngeha Jagiellonianê, li Krakovî, li 
Polonya, stend. Ew li wê derê ji 2004 de, li gora 
lihevkirineke di navbera zanîngehên Kurdistana Iraqê û 
Jagiellonianê de, dixwîne. Nimînendeyê hukûmeta 
Kudistanê li Polonya, Ziyad Reûf, di dema parastina 
têza wî de amade bû. 

(Krg-Polonya, 15.05.2009) 

XELATA AŞÎTIYÊ LI LONDONÊ JI 
ROJNAMEVANEKÎ KURD RE 
Di 11 Gulan 2009 de, di kongereya Encumena Cihanî 
ya Agahdariyê li Londonê de, Xelata Aşîtiyê bi riya 
Agahdariyê ji aliyê Club Ethinom Westminster ji Dr. 
Bedir Xan El-Sindî, sernivîskarê El-Teaxî, rojnameyeke 
Kurdistana haqê bi zimanê erebî, re hat dayîn. 

32 welat beşdarî vê kongrê bûn. 7 rojnamevan xelat 
stendin. 

(efrin.com, 26.05.2009 ; peyamner.com, 28.05.2009) 

HEVKARIYA SÊ ZANÎNGEHÊN KURDISTANA 
TIRKIYE Û IRAQÊ 

Di 13 Gulan 2009 de, berpirsiyarên zanîngeha Artuklu 
ya bajarê Mêrdînê, li Kurdistana Tirkiyê, û yên Duhok 
û Kerkûkê, li Kurdistana haqê, lihevkirinek wajo 
(imza) kir. Li gora wê, ewê akadêmîkên Kurdistana 
haqê fêrên kurdî li zanîngeha Mêrdînê bidin. Bi ser de 
jî, ewê nêzîkî 25 xwendekarên Mêrdînê fêrên kurdî li 
zanîngeha Duhokê bistînin. Û ewê hevkarî di nav van 
zanîngehan de, di warên bername, karbidest û zanînan, 
hebe. 

(netkurd.com, azady.nl, 28.05.2009) 

SEMÎNEREK LI SER ÎRANÊ LI PARLEMENTA 
FINLANDÎ 

Di 14 Gulan 2009 de, li parlementa finlandî, li 
Helsinki, semînerek bi navê «Kuştin û êşkence li 
hanê » hat kirin. Parêzerê (avukat) girtiyên ramyarî 
(siyasî) yên kurd li hanê, Xelîl Bahramyan, axaftineke 
dirêj li ser îdam û rewşa zîndanan li hanê kir. 
Parlementerên finlandî, çalakvanên mafên mirov, 
nimînendeyên partiyên ramyarî yên kurdî û finlandî û 

parêzer beşdarî vê semînerê bûn. Rewşa mafên mirov bi 
giştî û ya mafên Kurdan û jina kurd bi taybetî bi dirêjî 
hatin giftûbêj kirin. 

(avestakurd.net, 15.05.2009) 

FÊRÊN ZIMANÊ KURDÎ LI ZANÎNGEHÊN 
ALMANÎ 

Di Gulan 2009 de, piştî zanîngehên Aachen û 
Dortmundê, fêrên zimanê kurdî li zanîngeha Siegenê, li 
Almanya, dest pê kir. Ew ji aliyê xwendekarên kurd 
bixwe hatine pêk anîn û ev xwendekar tecrube dikin ku 
fêr ji aliyên zanîngehan bên nas kirin. 

(netkurd.com, 16.05.2009) 

FÊSTIVALA ZIMANAN LIINALCO, LIPARÎSÊ 
Di 16 Gulan 2009 de, beşa kurdzaniyê li INALCO 
(Enstituya Ziman û Şehreyariyên Rojhilatî), li 
Zanîngeha Sorbonê, li Parîsê, beşdar bû Fêstivala 
Zimanan « Festival des Langues’ O Show ». 
Xwendekarên welatên cihê, weka Kalêdonya Nuh, 
Hindistan, Birmanî, Çîn, Paraguay, Thaîlande, 
Cambodge, Brêzîlya, Mali, Rûsya, Korê, Iran û 
Kurdistan, stand « mase » vekirin û çanda xwe da nasîn. 
Kurdan dêfîleya cillên kurdî pêk anî û dîlanên kurdî 
kirin. Li «stand »a wan, nexşeya Kurdistanê, foto, 
xwarinên kurdî ... hebûn. 

(netkurd.com, 19.05.2009) 

MIRINA BILÛRVANEKÎ LI KURDISTANA 
ÎRANÊ 

Di 21 Gulan 2009 de, bilûrvanê navdar, Qele Mere, di 
84 saliya xwe de li Bokanê, li Kurdistana Iranê, wefat 
kir. Ji zarokiya xwe de wî li bilûrê « şîşal » dixist. Berê 
çend mehan, wî di hevpeyvînekê de goti bû ku ewê 
bilûra xwe diyariya muzeya muzîkê ya Kurdistana Iraqê 
bike. 

(pevamner.com, rudaw.net, avestakurd.net, azadv.nl, 

22.05.2009) 

KONFÊRANSEKE WÊJEYÎ LI KURDISTANA 
ÎRANÊ 

Di 25 Gulan 2009 de, Navenda Ehmedê Xanî li 
Urmiyê, li Kurdistana Iranê, konfêranseke wêjeyî 
(edebî) û felsefî pêk anî. Xwendekar, mamoste û 
helbestvanên kurd beşdarî wê bûn. Ev navend ji 2003 
de ava bûye û kovareke ji bo jinan diweşîne, fêrên 
zimanê kurdî (zaravê kurmancî) dide û şano, 
konfêransan ... pêk tîne. (Kawe Dehpuyad, 29.05.2009) 


FÎLMEKE BELGEYÎ LI SER MÎSYONÊN FILLE 
LI KURDISTANÊ 

Di Gulan 2009 de, fîlmeke belgeyî, «Kurdistan 
Mission », li ser çalakiyên mîsyonên (keşşe) fille yên 
rêxistina Luther li Kurdistanê ji aliyê şirketa ingilîzî 
Wist Production hat çêkirin. Ew ji 12 beşan ava bûye. 
Meriv dikare beşa pêşîn li malpera entêmêt : 
www.scola.org/eonecommerce/portal bibîne. Û meriv 
dikare jî li malpera kurdî ya Iranê, Ruwange, ku gelek 
gotaran li ser çalakiyên mîsyonêran li Kurdistana Iranê 
di sedsalên buhurî de diweşîne, binêre. 

(avestakurd.net, 22.05.2009) 

FERHENGEKE FRANSÎ- KURDÎ LIHOLLANDA 

Di Gulan 2009 de, Banû 
Nahid Raşîdyan, Kurdeke 
Iranê ku li Hollanda 
dimîne, ferhengeke kurdî- 
fransî û fransî-kurdî, ku her 
yek ji wan ji 20.000 gotin 
bêtir pêk hatiye, weşand. 
Di 2005 de, wê ferhengeke 
din, kurdî-hollandî û 
hollandî-kurdî, weşandi bû. 
Sedema baldariya wê ya 
mezzin ji zimanan re ew e 
ku ew bi girîngiya rola wan 
di nêzîkkirina gelên cihê de 
bawer dike. 

(Nahid Raşîdyan, Buroya Kurdî, 29.05.2009) 

NÎŞANA RÛMETÊ LI ALMANYA 
Di 28 Gulan 2009 de, di merasîmekê de, şaredarê 
Kreuzbergê, li Berlînê, Dr. Fransz Schulz, nîşaneke 
rûmetê da çalakvanê Kurd ê Tirkiyê, Riza Baran, ji bo 
xebata wî ya civakî bi derhatiyan (immigrês) re. 

Riza Baran endaz (muhendis) e û di 1963 de hati bû 
Almanya. Wî li zanîngehên Hannover û Berlînê xwend. 
Lê, dêlva ku di warê xwe de kar bike, wî fêr dan 
cuhanên biyanî. Ew ji 1978 de endamê partiya almanî 
ya Keskan e. Ji 1995 heta 1999, bû endamê parlementa 
Berlînê û ji 2001 heta 2006 bû serokê encumena 
şaredariya Kreuzbergê. 

(netkurd.com, 30.05.2009) 

emsm hoofjstfdelijk gfwest 

VLAAMSE GEMEENSCHAPSCOMMISSIE 


DICTI0NNAIRE 

HANA— _ 


FRANÇAIS - KURDE 


Nahid Rashidian 



Ev bulten bi alîkariya Vlciamse Gemeenschapscommissie (VGC), bi 4 zimanan hcitiye weşandin : kurdî, fransî, 

hollandî û ingilîzî. 

